**Gitte Aaen** (født 7. november 1981 i Frederikshavn, Danmark) er en dansk håndballspiller som spiller for Randers HK som venstre kantspiller. Hun fikk sin debut på det danske A-landslaget den 14. juni 2003. Aaen er utdannet sykepleier.

Klubber
-------

Hun begynte å spille håndball som 5-åring. Som ungdomsspiller spilte hun i barndomsklubben Strandby/Elling IF og hos Sindal IF, før hun kom til Frederikshavn fI. Aaen fulgte med over i det nye klubbsamarbeidet FOX Team Nord som ble etablert i 2001. Under tiden i Frederikshavn utdannet hun seg til sykepleier på Hjørring Sygeplejeskole.

### Viborg HK

Etter 20 år som håndballspiller i Nordjylland skiftet Gitte Aaen sommeren 2006 til Viborg HK på en 3-årig kontrakt. I desember 2007 ble kontrakten forlenget til sommeren 2010. I tiden hos Viborg vant Aaen blant annet EHF Champions League i 2009 og 2010, og hun ble dansk seriemester 3 ganger. Våren 2010 fikk Gitte Aaen beskjed fra klubben om at hennes kontrakt ikke ville bli forlenget etter sommeren 2010.

### Hypo Niederösterreich

4. mai 2010 skrev Gitte Aaen under på en ettårig kontrakt med den østerrikske klubben Hypo Niederösterreich, som på daværende tidspunkt var under ledelse av manager Gunnar Prokop. Hypo annullerte noen måneder senere kontrakten på grunn av at Prokop hadde forlatt klubben, og den nye ledelsen avviste alle nye kontrakter som var inngått av den avgåtte manageren. Sammen med Kristine Lunde-Borgersen og Mette Melgaard overveide Aaen å anlegge en erstatningssak mot klubben.

### FC Midtjylland Håndbold

Etter at Gitte Aaen hadde trent med SK Aarhus og Viborg HK for å holde formen sin vedlike, ble det i august 2010 meddelt at hun tiltrådte på en amatøravtale med FC Midtjylland Håndbold.

### Randers HK

Gitte Aaen underskrev i begynnelsen av oktober 2010 en avtale med Randers HK, som var gjeldende til sommeren 2012. Hun kunne fritt skifte fra FC Midtjylland ettersom hun spilte der som amatør.

Landshold
---------

Gitte Aaen fikk sin debut på det danske landslaget den 14. juni 2003. Hennes første sluttspill var i EM i 2008 i Makedonia. Få dager før EM i 2010 på hjemmebane hadde hun i alt spilt 36 kamper og scoret 101 mål for landslaget. Aaen ble ikke tatt ut til mesterskapet, da Ann Grete Nørgaard ble foretrukket som venstre kantspiller av landslagstrener Jan Pytlick. Landslagstreneren tok senere ut Gitte Aaen og 2 andre spillere, som skulle stå klar til å supplere troppen ved eventuelle skader. Dette ble 16. desember en realitet for Gitte Aaen, da Mie Augustesen ble skadet og Aaen ble innkalt som hennes erstatning.

Referanser
----------

1. 1 2  ««Gitte Aaen: 'Man kan blive lidt doven, hvis man ikke laver andet'»» **(dansk)**. 24timer. 4. oktober 2010. Arkivert fra originalen 20. oktober 2010. Besøkt 17. desember 2010.
2. ↑  ««Gitte Aaen til Viborg HK»» **(dansk)**. Nordjyske. 6. april 2006. Besøkt 17. desember 2010. [*død lenke*]
3. ↑  ««Viborg forlænger med Gitte Aaen»» **(dansk)**. TV 2 Sporten. 17. desember 2007. Besøkt 17. desember 2010. [*død lenke*]
4. ↑  ««Fyring skuffer Viborg-profil»» **(dansk)**. B.T. og Sporten.dk. 17. mars 2010. Besøkt 17. desember 2010.
5. ↑  ««VHK-profil på plads i Hypo»» **(dansk)**. Viborg Stifts Folkeblad. 4. mai 2010. Besøkt 17. desember 2010. [*død lenke*]
6. ↑  ««Gitte Aaen slæber østrigsk klub i retten»» **(dansk)**. Politiken. 17. august 2010. Besøkt 17. desember 2010.
7. ↑  ««Gitte Aaen fortsætter som amatør»» **(dansk)**. TV 2. 7. august 2010. Besøkt 17. desember 2010. [*død lenke*]
8. ↑  ««Gitte Aaen til Randers HK»» **(dansk)**. Sporten.dk. 3. oktober 2010. Besøkt 17. desember 2010.
9. 1 2  ««Erfaren afløser for Augustesen»» **(dansk)**. Jyllands-Posten. 16. desember 2010. Arkivert fra originalen 19. desember 2010. Besøkt 17. desember 2010.
10. ↑  «Spillerstatistik» **(dansk)**. dhf.dk. Arkivert fra originalen 19. juli 2011. Besøkt 17. desember 2010.

Eksterne lenker
---------------

* (en) Gitte Aaen – Det europeiske håndballforbundet (EHF) Rediger på Wikidata
* Gitte Aaens spillerprofil på Randers HKs hjemmeside.

| * v
* d
* r
Danmarks tropp under Håndball-EM 2010 for kvinner |
| --- |
|  | 
* 2: Mette Melgaard
* 3: Maibritt Kviesgaard
* 4: Susan Thorsgaard
* 5: Mie Augustesen
* 9: Camilla Dalby
* 10: Christina Krogshede
* 12: Karin Mortensen
* 14: Lærke Møller
* 15: Pernille Holst Larsen
* 16: Christina Pedersen
* 17: Gitte Aaen
* 18: Kamilla Kristensen
* 19: Line Jørgensen
* 22: Trine Troelsen
* 23: Ann Grete Nørgaard
* 24: Berit Kristensen
* 25: Rikke Skov
* landslagssjef: Jan Pytlick
* assistenttrener: Kim Jensen

 | Danmarks flagg |